
	Targed 1-
	Cynyddu’r ystod ffynhonnell trwy chwilio am erthyglau academaidd a chyfnodolion ychwanegol. Ymgysylltu'n ddyfnach â phob testun i wella dy ddealltwriaeth a'ch persbectif. Rhoi sylw i fireinio'ch sgiliau cyfeirnodi, gan sicrhau cysondeb a chywirdeb mewn fformat ac arddull. Harvard-cym_v.1.3-(V2).pdf


	Targed 2- 
	Ymgeisio i gynnal lefel uchel o ddadansoddi beirniadol, gan sicrhau ymchwiliad cytbwys i ddata gwrthgyferbyniol neu anghyflawn. 


	Targed 3- 
	Prawf ddarllen dy waith yn drwyadl a defnyddia 'Cysill' er mwyn gwirio dy waith ac osgoi gwallau ieithyddol.





Ni fyddaf yn defnyddio AI yn fy aseiniad, er mwyn sicrhau bod fy ngwaith yn drylwyr ac yn adlewyrchu fy nealltwriaeth o fewn y modiwl. Byddaf hefyd yn defnyddio ffynonellau dibynadwy sydd ddim wedi ei gefnogi gan AI.


Cyflwyniad

Wrth edrych yn ddyfnach ac yn feirniadol ar Gynllun Datblygu Ysgolion a’r blaenoriaethau sydd o wraidd y cynlluniau hynny, o fewn yr aseiniad yma byddaf yn edrych yn feirniadol ar y ddarpariaeth darllen o fewn yr ysgol. Wrth ddilyn canllawiau (BERA, 2024) ni fydd enw’r ysgol leoliad yn cael ei henwi ac o ganlyniad caiff yr ysgol ei adnabod fel ysgol A. Wrth edrych ar darged strategol a ddewiswyd yng nghyd-destun yr ysgol, roedd y ddarpariaeth darllen yn flaenoriaeth ers y flwyddyn cynt, 2023-2024. Wrth ail weld a’r blaenoriaethau, penderfynodd ysgol A bod angen ail gafael ar y ddarpariaeth darllen am y flwyddyn yma er mwyn i ddisgyblion ddatblygu sgiliau darllen ac yn ceisio teimlo mwynhad at ddarllen yn yr ysgol. Mae ysgol A wedi ei leoli yn sir Ceredigion mewn ardal ddifreintiedig. Mae yna gefndiroedd eang o ddisgyblion yn mynychu’r ysgol sydd erbyn hyn yn addysgu dros 300 o blant. Wrth edrych ar y flaenoriaeth yma a sut mae’r ysgol yn mynd ati i’w ddatblygu, byddaf yn edrych ar niferoedd o ddamcaniaethau a ffynonellau dibynadwy a bydd yn mireinio ar y flaenoriaeth yn ddyfnach, drwy edrych yn feirniadol ar strategaethau cychwynnol i lwyddiant y flaenoriaeth darllen.


Adolygiad Llenyddiaeth 

O dan weledigaeth yr ysgol mae amcanion sy’n sicrhau bod yr ysgol yn anelu at bopeth o fewn y cwricwlwm i Gymru, yn ogystal â chreu cwricwlwm sy’n mynd i sicrhau bod pawb yn helpu cwrdd ag anghenion disgyblion. Yn ôl, (Fullan, n.d.)  pwysleisiodd bod angen i gynlluniau datblygu ysgolion ganolbwyntio ar newid sylweddol, hirhoedlog yn hytrach na gweithgareddau sy’n cael eu gyrru gan gydymffurfio. Mae'n dadlau bod datblygu galluoedd arweinwyr ac athrawon, annog gwaith tîm, a chynnal cenhadaeth foesol gref sy'n canolbwyntio ar addysg a lles myfyrwyr i gyd yn angenrheidiol ar gyfer twf ysgol lwyddiannus. Hyrwyddwyd Fullan meddwl systemig, hyblygrwydd, a dysgu parhaus fel dewisiadau amgen i ddulliau llym o'r brig i lawr, gan wneud yn siŵr bod ysgolion yn newid i ddiwallu anghenion gwirioneddol. Mae'n pwysleisio mai diwylliant o atebolrwydd a rennir, lle mae addysgwyr yn cydweithio i wneud newidiadau sy'n cael effaith hirdymor ar lwyddiant disgyblion, yw lle mae cynnydd gwirioneddol yn cael ei wneud. Mae datblygu blaenoriaethau yn hynod o bwysig er mwyn gwella cynydd ysgolion a sicrhau bod yna ddatblygiad o fewn twf addysgu’r disgyblion. 
Dywed, (Wyse and Bradbury, 2022) bod darllen yn flaenoriaeth gyntaf i rhanfwyaf o ysgolion ledled y wlad, gan ei fod yn datblygu sgiliau llythrennedd, yn gwella datblygiad gwybyddol, ac yn meithrin cariad oes at ddysgu, mae darllen mewn ysgolion yn hollbwysig. Mae'n gwella ysgrifennu, geirfa a dealltwriaeth wrth gryfhau meddwl beirniadol a'r gallu i ddatrys problemau. Mae plant yn cael eu hamlygu i amrywiaeth o safbwyntiau trwy lenyddiaeth, sy'n meithrin eu hymwybyddiaeth gymdeithasol, empathi, a chreadigedd. Mae hyfedredd mewn darllen yn hybu ffocws a chanolbwyntio yn ogystal â pherfformiad academaidd ym mhob maes pwnc. Yn ogystal, mae darllen yn rhoi'r galluoedd cyfathrebu a dadansoddol beirniadol sydd eu hangen ar blant ar gyfer galwedigaethau ac addysg uwch, gan eu paratoi ar gyfer cyfleoedd yn y dyfodol. Mae hyrwyddo darllen mewn ysgolion yn gwarantu bod plant yn barod am anawsterau yn yr ystafell ddosbarth ac yn y byd go iawn.

Fodd bynnag, dadleuwyd (Collins, 2023) bod darllen yn aml ddim yn cael ei hybu ddigon o fewn dosbarthiadau, yn enwedig o fewn y Cyfnod Allweddol 2. Pwysleisia Collins, bod plant yn colli diddordeb llwyr drwy agor llyfr ai ddarllen, maent yn anghofio bod darllen yn hybu holl sgiliau ond, bod prinder amser o fewn gwersi yn rhoi straen ar athrawon i gyflawni hyn o fewn prin amser sesiynau darllen. Cytunwyd (Layne, 2023) drwy ddatgan, oherwydd diffyg adnoddau, cyfyngiadau amser, neu ddatblygiad proffesiynol ar dactegau llythrennedd, efallai y bydd rhai athrawon yn ei chael hi’n anodd sefydlu amgylcheddau darllen gyfeillgar gyda detholiadau amrywiol o lyfrau, amser darllen annibynnol, a thrafodaethau ysgogol. Ar ben hynny, efallai y bydd plant yn gweld darllen fel tasg yn hytrach na thalent gydol oes os yw'n gysylltiedig yn bennaf â gwerthuso yn hytrach na mwynhad. Drwy ymchwil blynyddol (Department for Education, 2012) gwelwyd gostyngiad syfrdanol yn yr ymchwil a gafodd ei gasglu ar blant ledled Cymru a Lloegr ym mis Mai 2012. 
Dywedodd nifer o blant ei bod yn gweld darllen yn anodd o fewn y dosbarth, gan fod aml wrthdyniadau gan blant eraill sydd ddim yn hoff o ddarllen yn ei amharu. Drwy’r ymchwiliad a chafodd ei wneud, dywedodd 22% o blant yn 2010 eu bod wrth eu bodd yn darllen yn fawr, dywedodd 27% eu bod yn ei hoffi'n fawr, dywedodd 39% eu bod ddim yn ei hoffi'n fawr, a dywedodd 12% nad oeddent yn hoffi darllen o gwbl. Drwy edrych ar y canlyniadau a ddatgelwyd o fewn yr ymchwil, ategodd (Wightwick, 2024) bod plant yn colli’r sgiliau o ddarllen ac o ganlyniad i hynny, yn ei gweld hi’n anodd datblygu sgiliau ieithyddol a chymdeithasol. Wrth edrych ar yr adroddiad blynyddol (LLYW.CYMRU, 2024) mae’r llywodraeth yn sôn bod y polisïau a’r gweithdrefnau sydd yn ei le er mwyn gwella cynnydd ysgolion Cymru a un o rheini’n flaenoriaeth darllen sy’n cefnogi bob disgybl, boed ei anghenion, crefydd, diwylliant, rhywioldeb neu hil. Mae gan bob plentyn yr hawl at fynediad lawn i’r cwricwlwm, sy’n cefnogi ei sgiliau llythrennedd drwy ddarllen a bod ganddynt fynediad at adnoddau darllen parhaol o dan erthygl 3 ag erthygl 28 hawliau plant Cymru (Children’s Commissioner for Wales, n.d.).

 Mae nifer o fylchau, anghysondebau, a thueddiadau newydd mewn ymchwil cyfarwyddiadau darllen sy'n dylanwadu ar ddulliau addysgu (Rosenblatt, 2016). Mae’r anghysondeb rhwng arferion gorau sy’n seiliedig ar ymchwil a’u defnydd gwirioneddol mewn ysgolion yn un bwlch sylweddol, sy’n cael ei achosi’n aml gan waith paratoi annigonol gan athrawon neu gyfyngiadau ariannol. Er gwaethaf cefnogaeth gynyddol i ddull llythrennedd cytbwys sy’n ymgorffori’r ddau, mae gwrthdaro sylweddol rhwng dulliau sy’n seiliedig ar ffoneg a dulliau iaith gyfan, gyda dadleuon ynghylch pa rai sy’n fwy llwyddiannus. Serch hyn, er bod astudiaethau’n dangos pa mor bwysig yw dewis ac ymgysylltiad disgyblion, mae llawer o ysgolion yn parhau i roi pwyslais cryf ar brofion safonol, a all leihau cymhelliant a chyfyngu ar amlygiad i amrywiaeth o ddarlleniadau dywedir (Quigley, 2020). 
Yn ogystal â hyn, credir (Wolf, 2018) o fewn ei damcaniaeth, mae poblogrwydd cynyddol cymhorthion darllen digidol a llyfrau sain yn duedd newydd sy'n codi pryderon ynghylch pa mor effeithiol ydyn nhw o gymharu â darllen print traddodiadol. Er hynny, mae llawer o ysgolion yn parhau i ddefnyddio testunau hynafol neu anhygyrch er gwaethaf yr ymwybyddiaeth gynyddol o ddulliau darllen sy’n ymateb yn ddiwylliannol. Mae alinio ymchwil â realiti yn yr ystafell ddosbarth a gwneud yn siŵr bod addysgu darllen yn hyrwyddo datblygu sgiliau yn ogystal â chariad gydol oes at ddarllen yn angenrheidiol i fynd i'r afael â'r problemau hyn. Serch hynny, mae yna heriau sy’n gwynebu ysgolion a dosbarthiadau ar draws Cymru a thu hwnt, dywed (Owston, 2023) ni ddylai heriau o fewn dosbarthiadau ag ysgolion gwneud cam a phlant a ddylai pob athro neu athrawes gwneud yn siŵr bod bob plentyn yn derbyn y cyfleoedd cyfartal yma i esblygu ei dychymyg drwy ddarllen.

Datblygu Pwynt Gweithredu
Dewiswyd y flaenoriaeth darpariaeth darllen gan Ysgol A o’r gwerthusiad cynllun datblygu yn flwyddyn cynt. Drwy cynnal cyfarfodydd pythefnosol adrannau’r ysgol, penderfynodd y staff bod angen i ddarpariaeth darllen yr ysgol i ddatblygu ymhellach. Drwy weithredu ar y flaenoriaeth roedd yn rhaid edrych yn ol ar beth weithiodd yn dda y flwyddyn cynt a beth allai’r ysgol gynnig er mwyn sicrhau ei bod yn amlinellu’r nod. Mewn ardal difreintiedig lle mae’r ysgol wefi ei leoli i gefnogi’r gymuned a’i theuluoedd, roedd rhaid edrych ar cenhadaeth a gweledigaeth enghangach yr ysgol, er mwyn penderfynu ar strategaethau llwyddiannus byddai’n hybu’r disgyblion i ddarllen yn annibynol. Drwy edrych ar amcanion y Cynllun Datblygu’r Ysgol pwysleidiodd y cydlynydd darllen bod yna disgyniad mawr yn niferoedd o canlyniadau PISA asesiadau cenedlaethol y disgyblion o’r flwyddyn cynt. Yn syth gwelwyd bod eisiau i’r ysgol i barhau i gefnogi’r disgyblion gyda’i sgiliau darllen. Oherwydd bod yr ysgol yn cefnogi uned arbennig o fewn yr ysgol teimlau’r ysgol leoliad y byddai hyn yn her arbennig i gyflwyno dull newydd o ddarllen a ennyn mwynhad disgyblion wrth dreialu dyfais newydd. Ym mis Hydref 2024 cafodd ysgol A cwrs o ddwy awr ar weithred newydd o ddarllen, sef Darllen.co. Bwriad Darllen.co yw hi hybu plant i ddarllen yn rhyngweithiol o fewn y dosbarth ag adref yn ogystal. Mae Darllen.co yn wefan sy’n darllen y llyfr allan i’r disgyblion, yn ogytal a rhoi cyfle iddynt ddarllen llyfrau o’i lefel gallu nhw yn annibynol. Wrth fynd i’r afael a’r targed yma, cafodd y disgyblion o fewn yr ysgol leoliad y siwans i gael 20 munud bob bore i ddarllen llyfr caled neu i ddefnyddio Darllen.co i ymarfer ei sgiliau darllen bob bore. Yn aml byddai rhanfwyaf yn dewis mynd i ol cyfrifiadur er mwyn defnyddio Darllen.co. 

Roedd y dylanwad yma yn un positif gan wneud yn siŵr bod y rhai a fu’n colli llyfrau neu yn ei anghofio’n ddyddiol yn cael cyfle i ddarllen bob bore.
Wrth fesur effaith hyn, er bod y weithred yn dangos i weithio’n dda o fewn yr ysgol, roedd angen bo plant yn gallu darllen o adref gyda’i rhieni neu yn annibynnol. Fel rhan o hyfforddiant darllen.co, penderfynodd yr ysgol y byddai cael rhieni i fod yn rhan ohono yn ffordd dda o ddatblygu’r ddarpariaeth darllen. Felly byddai’r plentyn yn gallu cael mynediad i’w cyfrif Darllen.co o adref. Cafodd hyn yn trosglwyddo i’r rhieni mewn cyfarfod wythnosol ac roedd rhanfwyaf o rieni a gwarchodwyr yn canmol yr ysgol am dreialu techneg newydd o hybu’r ddarpariaeth darllen. Yn ogystal â hyn cafodd yr ysgol grant llywodraeth er mwyn datblygu’r ardal ddarllen yn yr ysgol. Pwrpas hyn oedd hybu plentyn o unrhyw oed i ddod i eistedd yn y cwtch darllen ar unrhyw adeg rydd yn ei bywyd ysgol i ddarllen unrhyw lyfr o ddiddordeb iddyn nhw. Gyda help rhieni a siop leol cafodd yr ysgol dros 600 o lyfrau newydd sy’n addas i bob oed. Yn wahanol i’r llynedd mae targed Ysgol A o ddatblygu’r ddarpariaeth darllen yn barod wedi esblygu ac wedi canfod niferoedd o blant i fwynhau darllen. Wrth edrych ar y cryfderau a gwendidau yn feirniadol a thynnu sylw at feysydd i’w gwella, mae brwdfrydedd ysgol a wedi adlewyrchu’n arbennig ar y disgyblion gan ei hybu a’i annog i ddarllen yn ddyddiol o fewn ei gwersi. 

Mae’r weithred newydd o ddarllen wedi bod yn llwyddiannus, gan nid yn unig cefnogi'r rheini yn ei dosbarthiadau ond rheini o fewn unedau arbennig hefyd sy’n elwa o glywed stori yn ddyddiol. Yn anffodus, nid yw bob plentyn yn mwynhau darllen boed yn llyfr neu yn gomig, ar y we neu oddi ar y we, mae’r ysgol yn hybu i blant i ddarllen yn y Gymraeg yn foreol a ddim yn y Saesneg. Efallai wrth werthuso’r flaenoriaeth ymhellach, byddai rhoi cyfle i’r plentyn ddarllen yn iaith ei hun oleuaf dwywaith yr wythnos yn ei hannog i ddarllen yn fwy. Serch hynny mae angen canmol ysgol A am ei gwaith tu hwnt am sicrhau’r gorau i’w disgyblion.

Adfyfyrio a Gwerthuso
Er mwyn gwneud yn siŵr bod dulliau addysgu yn effeithlon, yn canolbwyntio ar y myfyriwr, a bob amser yn esblygu, mae’n hanfodol ystyried ac asesu sut rydym yn eu rhoi ar waith mewn amgylcheddau addysgol. Dywed,  (Schön, 2017), trwy werthuso ein tactegau fel mater o drefn, gallwn benderfynu beth sy’n effeithiol a pha rai sydd angen eu haddasu, gan ein galluogi i addasu ein strategaeth yn well i anghenion amrywiol ein disgyblion. Caiff athrawon eu grymuso i wneud penderfyniadau ar sail tystiolaeth sy’n llywio cynllunio ar gyfer y dyfodol drwy’r dull hwn, sy’n meithrin diwylliant o dwf proffesiynol. Ymhellach, mae myfyrio yn annog cyfrifoldeb trwy wneud yn siŵr ein bod yn cyflawni ein rhwymedigaethau i fyfyrwyr ac yn cynhyrchu cyfleoedd addysgol gwerth chweil. Yn y pen draw, mae asesu ein dulliau addysgu yn arwain at athrawon mwy hunan-sicr, ysgogol yn ogystal ag amgylchedd dysgu mwy hyblyg a bywiog.

Wrth werthuso ac adfyfyrio ar fy ymarfer i gefnogi ymdrechion yr ysgol fe wnaeth Ysgol A chynnig niferoedd y cyfleoedd i mi. Cefais siawns i fynychu’r cwrs Darllen.co yn ogystal â’i threialu yn y dosbarth. Fel athro dan hyfforddiant, mae rhoi strategaethau ar waith yn yr ystafell ddosbarth yn hanfodol oherwydd ei fod yn helpu i gau'r bwlch rhwng theori ac ymarfer ac yn gwarantu cyfarwyddyd cynhwysol, effeithiol a diddorol. Gall hyfforddwyr dan hyfforddiant wella dysgu myfyrwyr, diwallu ystod o anghenion, a sefydlu amgylchedd anogol sy'n hybu datblygiad trwy roi syniadau sydd wedi'u hymchwilio'n dda ar waith (Done, 2022). Wrth edrych ar flaenoriaethau’r ysgol yn drylwyr, penderfynais ddewis y ddarpariaeth ddarllen oherwydd, roedd yna nifer o ddisgyblion o fewn y dosbarth leoliad yn ysgol A roedd yn gweld hi’n anodd mwynhau darllen neu i hyd yn oed agor llyfr. Teimlais fod y dystiolaeth yn gadarn bod rhai yn ei gweld hi’n anodd iawn i weld darllen yn arddull arbennig yn hytrach na gwaith caled. Wrth edrych ar strategaethau pwrpasol i ddefnyddio yn y dosbarth, penderfynais dreialu amser darllen o fewn gwersi. Roedd hyn yn sicrhau bod plant yn cael amser i ddarllen darn ond yn esbonio i’w cyfoed beth oeddent wedi ei ddarllen. Roedd hyn yn sicrhau bod gan bob unigolyn dealltwriaeth o’r dasg. Yn ogystal wrth edrych yn broffesiynol ar lefelau darllen a deall bob plentyn, gosodwyd tasgau gwahaniaethol er mwyn sicrhau tegwch a chydraddoldeb i bob plentyn.

Casgliad
Drwy edrych ar ffocws yr aseiniad wrth ddewis blaenoriaeth o’r ysgol leoliad, penderfynais ganolbwyntio’n broffesiynol ac yn gritigol ar y ddarpariaeth ddarllen o fewn Ysgol A. Cadwyd yr ysgol yn anhysbys o dan ganllawiau Bera, gan edrych ar y strategaethau ac argymhellion ar ffocws darllen yn yr ysgol. Wrth edrych ar dwf proffesiynol cynigwyd sawl cyfle i dreialu’r ffocws o fewn y dosbarth leoliad. Rhannwyd llawer o wybodaeth gan yr ysgol ar ei chynllun Datblygu a’i amcanion i benderfynu ar flaenoriaethau i’r flwyddyn 2024-2025. Wrth edrych ar dystiolaeth feirniadol ymhellach, daeth i’m sylw bod nifer o ymchwil yn cefnogi'r ddarpariaeth ddarllen, drwy ddweud yn benodol bod canlyniadau asesiadau ysgolion cynradd yn enwedig wedi gostwng o ganlyniad i ddiffyg sgil darllen a llythrennedd disgyblion  (LLYW.CYMRU, 2024). Wrth edrych ar sut bydd hyn yn dylanwadu ar fy ymarfer, bydd y  profiad ymarferol hwn yn galluogi i fyfyrio ar effeithiolrwydd gwahanol strategaethau, mireinio fy ymagwedd, ac addasu i anghenion unigryw unrhyw ddisgybl yn y dyfodol, bydd y profiad hwn nid yn unig yn gwella fy ngallu i ddylunio cyfarwyddyd darllen effeithiol ond hefyd yn fy arfogi â'r hyder i werthuso ac addasu dulliau yn barhaus, gan sicrhau fy mod yn creu amgylchedd dysgu cefnogol a deinamig sy'n meithrin cariad at ddarllen i ddisgyblion yn y pen draw.

